לורנס לוין

לורנס ויליאם לוין (באנגלית: Lawrence William Levine; 27 בפברואר 1933 – 23 באוקטובר 2006) היה היסטוריון אמריקאי. הוא נולד במנהטן ומת בברקלי, קליפורניה. הוא נודע כמי שקידם את הרב-תרבותיות ואת ה"היסטוריה מלמטה" - חקר ההיסטוריה מנקודת המבט של אנשים רגילים. הוא התמחה בחקר התרבות בדרום ארצות הברית, בתוכה תרבות השחורים.

ביוגרפיה 
לוין למד בסיטי קולג' של ניו יורק ב-1955, והשלים תואר שני ודוקטורט באוניברסיטת קולומביה ב-1962, שם למד אצל ריצ'רד הופשטטר. הוא לימד באוניברסיטת פרינסטון מ-1962 עד 1963, ולאחר מכן באוניברסיטת קליפורניה בברקלי, מ-1963 עד 1994. לאחר פרישתו מברקלי, לימד באוניברסיטת ג'ורג' מייסון מ-1994 עד 2005.

הוא השתתף במפגשי זכויות אזרח בברקלי ובדרום, ובתנועת חופש הביטוי.

הוא התחתן עם קורנליה רוטשר לוין ב-1964, איתה כתב את "The People and the President: America's Conversation with FDR" ("האנשים והנשיא: שיחתה של אמריקה עם FDR [הנשיא פרנקלין דלאנו רוזוולט]"). נולדו להם שני בנים, יהושע לוין ויצחק לוין, והיה להם בן חורג, אלכסנדר פימנטל.

פרסים ואותות כבוד 
לוין היה עמיתי מקארתור ב-1983, נבחר לאקדמיה האמריקנית לאמנויות ולמדעים ב-1985 והיה מחזיק קתדרת פולברייט בהיסטוריה מטעם אוניברסיטת קליפורניה - ברקלי לאוניברסיטת סידני ב-1988. הוא היה נשיא ארגון ההיסטוריונים האמריקאים בשנים 1992–1993 וקיבל מלגת גוגנהיים ב-1994. פרס על שמו ניתן על ידי ארגון ההיסטוריונים האמריקאים.

יצירותיו 
  (reprint Harvard University Press, 1987, )

קישורים חיצוניים 
 "שיחה עם לורנס לוין: האוניברסיטה היא לא הצבא האמריקאי", NEH, 1997

הערות שוליים

ערכים שבהם תבנית בריטניקה אינה מתאימה
עמיתי מקארתור
בוגרי אוניברסיטת קולומביה
בוגרי הסיטי קולג' של ניו יורק
היסטוריונים אמריקאים
אמריקאים שנולדו ב-1933
אמריקאים שנפטרו ב-2006